104.06 REGOLAMENTI DWAR ĊENTRU TA’ INFORMAZZJONI DWAR L-ASSIGURAZZJONI TA’ VETTURI BIL-MUTUR L-AVVIŻ LEGALI 366 tal-2004, kif emendat bl-Att XV tal-2009. L-AVVIŻ LEGALI 366 tal-2004, kif emendat bl-Att XV tal-2009. Taqsima I PRELIMINARI 1. Titolu. It-titolu ta’ dawn ir-regolamenti hu Regolamenti dwar Ċentru ta’ Informazzjoni dwar l-Assigurazzjoni ta’ Vetturi bil-Mutur. Tifsir. Emendat: XV.2009.49. 2. F’dawn ir-regolament ikemm-il darba r-rabta tal-kliem ma tkunx teħtieg xort’oħra: " l-Awtorità " tfisser l-Awtorità għat-Trasport f’Malta; "ċentru ta’ informazzjoni " tfisser iċ-Ċentru Malti ta’ Informazzjoni dwar l-Assigurazzjoni; "ċentru ta’ informazzjoni barrani " tfisser persuna jew korp stabbilit jew approvat bħala ċentru ta’ informazzjoni fi Stat taż-ŻEE minbarra Malta skond l-Artikolu 5(1) tar-raba’ direttiva dwar l-assigurazzjoni ta’ vetturi; " iċ-Ċentru ta’ Informazzjoni dwar l-Assigurazzjoni ta’ Vetturi " tfisser iċ-Ċentru ta’ Informazzjoni dwar l-Assigurazzjoni ta’ Vetturi mwaqqaf fi ħdan l-Awtorità għat-Trasport f’Malta; " l-ewwel direttiva dwar l-assigurazzjoni tal-vetturi " tfisser id-Direttiva tal-Kunsill 72/166/KEE ta’ l-24 ta’ April, 1972, dwar l-approssimazzjoni tal-liġijiet ta’ l-Istati Membri relatati ma’ l-assigurazzjoni kontra responsabbiltà ċivili fir-rigward ta’ l-użu ta’ vetturi bil-mutur, u għall-infurzar ta’ l-obbligu lissir assigurazzjoni kontra dik ir-responsabbiltà; " l-Ordinanza " tfisser l-Ordinanza dwar l-Assigurazzjoni ta’ Vetturi bil-Mutur għar-Riskji ta’ Terzi Persuni; Kap. 104. Kap. 104. "polza ta’ assigurazzjoni Ewropea " tfisser polza ta’ assigurazzjoni maħruġa fi Stat taż-ŻEE maħruġa kif imiss skond Artikolu 3 ta’ l-ewwel direttiva dwar l-assigurazzjoni tal-vetturi fejn it-territorju li fih hi assigura ta l-vettura li qed tiġi użata, hu normalment ibbażat fi Stat taż-ŻEE minbarra Malta; "polza ta’ assigurazzjoni ta’ Malta " tfisser polza ta’ assigurazzjoni (inkluża kull polza provviżorja) li tkopri l-użu ta’ vettura fit-triq, jew post pubbliku ieħor f’Malta, li tissodisfa l-ħtiġiet skond l-Ordinanza; " ir-raba’ direttiva dwar l-assigurazzjoni tal-vetturi " tfisser id-Direttiva tal-Parlament Ewropew u tal-Kunsill tas-16 ta’ Mejju, 2000 dwar approssimazzjoni tal-liġijiet ta’ l-Istati Membri relatati ma’ l-assigurazzjoni kontra responsabbiltà ċivili fir-rigward ta’ l-użu ta’ vetturi bil-mutur, u li temenda d-Direttivi tal-Kunsill 73/239/KE 88/357/KEE (Nru 2000/26/KE tfisser id-Direttiva tal-Parlament Ewropew u tal-Kunsill tas-16 ta’ Mejju, 2000 dwar approssimazzjoni tal-liġijiet ta’ l-Istati Membri relatati ma’ l-assigurazzjoni kontra responsabbiltà ċivili fir-rigward ta’ l-użu ta’ vetturi bil-mutur, u li temenda d-Direttivi tal-Kunsill 73/239/KEE u); "sidreġistrat" tfisser, fir-rigward ta’ vettura, il-persuna, kemm bħala individwu jew inrappreżentanza ta’ kumpannija, ħubija jew socjetà kooperattiva, li f’isimha vettura hi reġistrata; " Stat taż-ŻEE " tfisser Stat li hu parti kontrattwali għall-Ftehim dwar iż-Żona Ekonomika Ewropea iffirmat f’Oporto fit-2 ta’ Mejju, 1992, u l-Protokoll li aġġusta dak il-Ftehim, iffirmat fi Brussell fis-17 ta’ Marzu, 1993, u f’kull ħin jinkludi l-Istat ta’ Malta; " Stat firmatarju " tfisser Stat li m’hux Stat taż-ŻEE li l-bureau nazzjonali ta’ l-assigurazzjoni tiegħu, kif imfisser fl-Artikolu 1(3) ta’ l-ewwel direttiva dwar l-assigurazzjoni tal-vetturi, hums ieħeb fis-Sistema tal-Kartuna l-Ħadra; "vettura " tfisser kull vettura li timxi weħidha mekkanikament li tiċċirkola fit-triq, minbarra vettura li timxi fuq binarji. Taqsima II I~-ĊENTRU TA’ INFORMAZZJONI DWAR L-ASSIGURAZZJONI TAL-VETTURI 3. (1) Iċ-Ċentru ta’ Informazzjoni dwar l-Assigurazzjoni tal-Vetturi jkun responsabbli li jattwa l-funzjonijiet imsemmija fl-artikolu 18A ta’ l-Ordinanza. (2) Iċ-Ċentru ta’ informazzjoni għandu jistabbilixxi mod ta’ aċċess għall-informazzjoni speċifikata fl-artikolu 18A(2) ta’ l-Ordinanza u fir-regolamenti 5, 6 u 7 b’mod li jkun jista’ jikkordina u jxerred dik l-informazzjoni għall-finijiet ta’ dawn ir-regolamenti. 4. Iż-żmien li fih għandha tinżamm l-informazzjoni. (1) Iċ-Ċentru ta’ informazzjoni għandu jżomm aċċess għall-informazzjoni li għandu għal perijodu li ma jkunx anqas minn dak stabbilit fl-artikolu 18A(2) ta’ l-Ordinanza, liema perijodu għandu jibda’ jgħaddi fil-jum minnufih wara d-data li fiha tagħlaq il-polza ta’ l-assigurazzjoni li għaliha tirrelata dik l-informazzjoni. (2) Fejn l-informazzjoni li tkun meħtieġa biex iċ-ċentru ta’ informazzjoni jkun jista’ jwieġeb għal talba minn persuna skond ir-regolament 9 ma tkunx tifforma parti mill-informazzjoni li għandu ċ-ċentru, iċ-ċentru għandu jikseb mingħand iċ-ċentru ta’ informazzjoni barrani fit-territorju fejn il-vettura hi normalment ibbażata dik l-informazzjoni li tista’ tkun meħtieġa minn żmien għal żmien biex iħares id-disposizzjonijiet tar-regolament 9. (3) Fejn iċ-ċentru ta’ informazzjoni ikun sodisfatt li saritlu talba valida għall-isem u l-indirizz tas-sidreġistrat tal-vettura skond id-disposizzjonijiet tar-regolament 9, u dik l-informazzjoni ma tkunx għad-disposizzjoni tiegħu, dan għandu minnufih jikseb u jwieġeb għal dik it-talba minn għejun oħra disponibbli għalih. (4) Iċ-ċentru ta’ informazzjoni għandu jikkopera ma’ kull ċentru ta’ informazzjoni barrani b’mod li dawk iċ-ċentri jkunu jistgħu jwettqu l-funzjonijiet tagħhom skond l-obbligi internazzjonali tagħhom. 5. L-informazzjoni li għandha tinżamm miċ-ċentru ta’ informazzjoni. Iċ-ċentru ta’ informazzjoni għandu jżomm l-informazzjoni li gejja: (a) lista tal-vetturi kollha normalment ibbażati f’Malta, l-ismijiet u l-indirizzi tas-sidien reġistrati tagħhom u n-numri tar-reġistrazzjoni u tas-sistema mogħtija lil dawk il-vetturi mill-Awtorità; (b) lista tal-vetturi kollha normalment ibbażati f’Malta li jieħdu vantaġġ mid-deroga mogħtija mill-artikolu 5 ta’ l-Ordinanza u n-numri tar-registrazzjoni mogħtija lil dawk il-vetturi; (ċ) fil-każ ta’ vettura msemmija fil-paragrafu (b), l-isem u l-indirizz tal-persuna jew korp li jkollhom ir-responsabbiltà li jikkompensaw lill-parti offiża jekk l-aċċident ikun seħħ minn dik il-vettura jew jirriżulta li seħħ mill-użu ta’ dik il-vettura; (d) l-informazzjoni msemmija fir-regolament 6. 6. Flimkien ma’ l-informazzjoni li għandha tingħata skond l-artikolu 18A) ta’ l-Ordinanza, kull persuna jew intrapriża awtorizzata li toħroġ polza ta’ assigurazzjoni għandha, fir-rigward ta’ kull polza ta’ assigurazzjoni ta’ Malta li tkopri vettura li hi normalment ibbażata f’Malta, tgħaddi liċ-ċentru ta’ informazzjoni din l-informazzjoni li ġejja: (a) in-numru tal-polza ta’ l-assigurazzjoni, (b) l-isem ta’ min għandu l-polza ta’ l-assigurazzjoni, (ċ) in-numru tar-reġistrazzjoni tal-vettura li l-użu tagħha ikun kopert bil-polza ta’ l-assigurazzjoni, (d) il-bidu fis-seħħ tal-polza, (e) id-data li fiha tagħlaq il-polza, (f) l-isem ta’ aġent ta’ l-assigurazzjoni, jekk ikun hemm, kull fejn dik il-polza hi ma ħruġa bl-intervent ta’ aġenzija ta’ l-assigurazzjoni. 7. Informazzjoni mitluba. (1) Kull persuna li tieħu vantaġġ mid-deroga provduta skond l-Artikolu 4(a) ta’ l-ewwel direttiva dwar l-assigurazzjoni tal-vetturi dwar kull vettura normalment ibbażata f’Malta għandha żżomm record ta’ l-informazzjoni li ġejja għall-perijodu ta’ żmien stipulat fir-regolament 4:(a) il-marka ta’ reġistrazzjoni tal-vettura, u (b) il-perijodu li fih ikun jew kien awtorizzat l-użu tal-vettura skond dik id-deroga. (2) Persuna għandha tgħaddi minnufih li ċ-ċentru ta’ informazzjoni l-informazzjoni msemmija fis-sub regolament (1), dwar dik il-vettura li qiegħda tiġi użata jew kienet qed tintuża minn dik il-persuna għal aktar minn erba tax-iljum. (3) Meta ċ-ċentru ta’ informazzjoni hekk jitlob, persuna għandha tgħaddi minnufih dik l-informazzjoni msemmija fis-sub regolament (1) kif jista’ jkun speċifikat f’dik it-talba dwar dik il-vettura li qiegħda tiġi użata jew kienet użata minn dik il-persuna. 8. Forma u frekwenza fl-għoti ta’ l-informazzjoni. L-informazzjoni msemmija fir-regolamenti 5, 6 u 7 għandha tiġi mgħoddija li ċ-ċentru ta’ informazzjoni f’dik il-forma u f’dak iż-żmien hekk kif iċ-ċentru ta’ informazzjoni jista’ jistabbilixxi minn żmien għal żmien. 9. (1) Fejn japplika dan ir-regolament, parti offiża jew il-Kummissarju tal-Pulizija jew Aġenzija ta’ Gwardjani Lokali tista’ titlob liċ-ċentru ta’ informazzjoni biex jipprovdilha l-informazzjoni msemmija fis-sub regolament (4) dwar kull vettura involuta f’aċċident normalment ibbażata fi Stat taż-ŻEE. (2) Dan ir-regolament japplika fejn -(a) aċċident, kawżat mill-użu ta’ vettura, jew li jirriżulta mill-użu ta’ vettura, normalment ibbażata fi Stat taż-ŻEE, iseħħ f’Malta; (b) aċċident, kawżat mill-użu ta’ vettura, jew li jirriżulta mill-użu ta’ vettura, iseħħ fit-territorju ta’ - (i) Stat taż-ŻEE li m’hux Malta, jew (ii) Sta t firmatarju, u dik il-vettura tkun normalment ibbażata f’Malta; (ċ) aċċident, kawżat mill-użu ta’ vettura, jew li jirriżulta mill-użu ta’ vettura, normalment ibbażata fi Stat taż-ŻEE, iseħħ fuq it-territorju ta’ - (i) Stat taż-ŻEE li m’hux Malta, jew (ii) Sta t firmatarju u l-parti offiżatoqgżod Malta. (3) Iċ-ċentru ta’ informazzjoni għandu jagħti l-informazzjoni mitluba jekk it-talba -(a) issir bil-kitba, (b) ikun fiha prova biż żejjed li turi li hi marbuta ma’ aċċident kif imsemmi fis-sub regolament (2), u (ċ) ikun fiha informazzjoni biżżejjed li tidentifika l-vettura li dwarha tkun intalbet l-informazzjoni. (4) L-informazzjoni li tista’ tintalab dwar vetturahi-(a) l-isem u l-indirizz ta’ l-assiguratur li ħareġ polza ta’ assigurazzjoni Maltija jew polza ta’ assigurazzjoni Ewropea li tkopri l-użu ta’ dik il-vettura fil-ħin meta seħħ l-aċċident; (b) in-numru ta’ dik il-polza; (ċ) l-isem u l-indirizz tar-rappreżentant li jagħmel it-talba f’isem minħareġ il-polza tas-sigurtà fl-Istat tar-residenza tal-parti offiża; u (d) fejn iċ-ċentru ta’ informazzjoni jkun sodisfatt li l-parti offiża għandha interess leġittimu biex tikseb dik l-informazzjoni, l-isem u l-indirizz tas-sidreġistrat tal-vettura jew, fejn it-territorju li fih il-vettura tkun normalment ibbażata jkun Stat taż-ŻEE li m’hux Malta, il-persuna li għandha kustodja tal-vettura. (5) Fejn il-parti offiża, jew il-Kummissarju tal-Pulizija jew l-Aġenzija tal-Gwardjani Lokali titlob informazzjoni dwar vettura li tista’ tintuża legalment fit-triq jew xi post pubbliku ieħor f’Malta mingħajr ma jkun hemm fis-seħħ polza ta’ assigurazzjoni ta’ Malta, iċ-ċentru ta’ informazzjoni għandu jgħaddi lill-parti offiża, jew lill-Kummissarju tal-Pulizija jew lill-Aġenzija tal-Gwardjani Lokali, l-isem u l-indirizz tal-persuna jew korp li għandhom ir-responsabbiltà li jikkumpensaw lill-partijiet offiżi u li jissemmew fis-sub regolament (4)(d). (6) Iċ-ċentru ta’ informazzjoni għandu jgħaddi l-informazzjoni msemmija f’dan ir-regolament bil-kitba minnufih wara li jirċievi t-talba.